title: Kezeg Sant Mark
text: Kezeg Sant Mark zo peder delwenn e kouevr a oa bet e Konstantinopolis hag a voe skrapet gant tud eus Republik Venezia e 1204 da gas ganto da lakaat ouzh Penniliz Sant Mark  e kêr Venezia.
  
  Hiziv emaint e-barzh ar benniliz, hag eildelwennoù zo bet lakaet en o lec'h.
  
  Istor
  Rendael zo da c'houzout a belec'h e teuont. Hervez istorourien zo e vijent bet oberiet e Gres er IV kantved kent JK, evit Enez Rodos pe hini C'hios, ha hervez lod all e vijent bet goveliet gant Romaned en I kantved goude JK gant darn, etre kreiz an II kantved hag an III kantved hervez  darn all. 
  
  Hiriv e soñjer e c'halljent bezañ bet graet gant ar c'hizeller Lysippos (Λύσιππος en henc'hresianeg) er IV kantved kent JK. Hennezh, evel Scopas ha Praksiteles, zo gwelet evel unan eus an tri meurañ kizeller a zo bet en Henc'hres.
  
  Arz Henc'hres
  Venezia
  Kezeg
  Delwennoù